# Foynes

Foynes (/ˈfɔɪnz/; gaèlic irlandès: Faing) és una localitat i un port important del comtat de Limerick al mig oest de la República d'Irlanda, situada a la vora d'un terreny muntanyós a la riba sud de l'estuari de Shannon. El Saint Senan's GAA és el club de hurling i de futbol gaèlic de la població.
Foynes també és coneguda per la invenció del cafè irlandès, que es va crear a fi d'alleujar el clima fred i humit dels passatgers als anys 1930 i principis dels anys 1940. Brendan O'Regan va establir després la primera botiga lliure d'impostos del món a l'aeroport de Shannon.

## Transport

El port de Foynes compta amb una llarga història. Hi ha una línia de ferrocarril a Limerick via Patrickswell i Raheen, però en desús a causa de la política de l'empresa Iarnród Éireann d'operar el trànsit del port per carretera.
Foynes Port Company es va fusionar amb Shannon Estuary Ports Company l'any 2000 per a formar Shannon Foynes Port Company (SFPC). SFPC és la segona instal·lació portuària més gran d'Irlanda i gestiona més de 10 milions de tones de càrrega anuals a través de les sis terminals actualment operatives.
A finals de la dècada del 1930 i principis de la dècada del 1940 els avions terrestres encara no estaven preparats per a les travessies atlàntiques i Foynes va ser l'últim port d'escala a la costa oriental per als hidroavions. Com a resultat, Foynes es convertiria en un dels aeroports civils més grans d'Europa durant la Segona Guerra Mundial. L'enginyer Charles Lindbergh va fer els vols de topografia per a les operacions de flying boats el 1933 i s'hi va inaugurar una terminal el 1935. Els primers vols reeixits de prova transatlàntics es van realitzar el 5 de juliol de 1937 amb un servei Pan Am Sikorsky S-42 des de Botwood, a Terranova, i un servei BOAC Short S.23. Van seguir-los els vols a Nova York, Southampton, Montreal, Poole i Lisboa. El primer servei sense escales a Nova York que va funcionar es va realitzar el 22 de juny de 1942 en 25 hores i 40 minuts.
Tot això va començar a canviar arran de la construcció i inauguració l'any 1942 de l'aeroport de Shannon en una torbera a la riba nord de l'estuari. L'estació d'hidroavions de Foynes va tancar el 1946. L'any 1954 es va obrir una escola per a l'aprenentatge de la gaèlic irlandès a l'antiga terminal. El patronat del port va comprar l'edifici el 1980 i el Foynes Flying Boat Museum en va llogar una part el 1988.
L'estació de ferrocarril de Foynes es va obrir el 29 d'abril de 1858, com a terminal d'una línia des de Limerick, i es va estendre posteriorment a l'oest des de Ballingrane fins a Tralee. L'estació va tancar als passatgers el 4 de febrer de 1963 però va romandre oberta per al trànsit de mercaderies fins al 30 d'octubre de 2000.
La ruta número 314 de Bus Éireann ofereix el trajecte fins a Limerick a través d'Askeaton. En sentit contrari, hi ha autobusos a Glin amb un servei de cap de setmana a Tralee i un servei d'estiu a Ballybunion. Foynes és a prop d'Adare, una ciutat que és patrimoni nacional, i de la ciutat de Limerick. La principal porta d'entrada a la regió és l'aeroport de Shannon. Foynes es troba a la carretera de la costa N69 cap a Tarbert i Tralee, al comtat de Kerry.

## Referències

* ↑ «Faing/Foynes». Placenames Database of Ireland. [Consulta: 10 December 2021].
* ↑ «Overview of Shannon Foynes Port Company». Shannon Foynes Port Company. [Consulta: 22 desembre 2013].
* ↑ «The Foynes Flying Boat Museum...Recalling Aviation History». The Foynes Flying Boat Museum. [Consulta: 29 agost 2010].
* ↑ «Knockpatrick Gardens a jewel in the County Limerick Crown». Knockpatrick Gardens.
* ↑ «Foynes station». Railscot - Irish Railways. [Consulta: 14 octubre 2007].
* ↑ Journal of the Irish Railway Record Society no.148, p. 307
* ↑ «Railfreight from Foynes again», 9 December 2013.
* ↑ «Varakar supportive of Foynes rail freight», 23 December 2013.
* ↑ «European Commission puts forward record €13.1 billion investment in transport infrastructure to boost jobs and growth». Mobility and Transport - European Commission, 22-09-2016.
* ↑ «Work to start on reinstating Limerick to Foynes rail line». irishexaminer.com. Irish Examiner, 09-01-2023. [Consulta: 9 gener 2023].